INTUCH บวกเกือบ 3% นิวไฮในรอบ 1 เดือน โบรกฯ เชียร์ซื้อ ชูเป้า 71.9 บ.
INTUCH บวกเกือบ 3% นิวไฮในรอบ 1 เดือน โบรกฯ เชียร์ซื้อ ชูเป้า 71.9 บ. ล่าสุด ณ เวลา 11.33 น. ราคาอยู่ที่ 59.50 บาท บวก 1.50 บาท หรือ 2.59% สูงสุดที่ 59.75 บาท ต่ำสุดที่ 58.50 บาท มูลค่าซื้อขายที่ 777.50 ล้านบาท 
8 ก.ย. 2560

ผู้สื่อข่าวรายงานว่า ราคาหุ้นบริษัท อินทัช โฮลดิ้งส์ จำกัด (มหาชน) หรือ INTUCH ล่าสุด ณ เวลา 11.33 น. อยู่ที่ 59.50 บาท บวก 1.50 บาท หรือ 2.59% สูงสุดที่ 59.75 บาท ต่ำสุดที่ 58.50 บาท มูลค่าซื้อขายที่ 777.50 ล้านบาท ขณะที่ดัชนีตลาดหุ้นไทยโดยรวมบวก 0.59%

โดยราคาหุ้น INTUCH ปรับตัวเพิ่มขึ้นสูงสุดในรอบ 1 เดือน นับตั้งแต่ราคาหุ้นอยู่ที่ 59.50 บาท เมื่อวันที่ 3 ส.ค. 60
ด้าน บล.เอเซีย พลัส ระบุในบทวิเคราะห์ (5ก.ย.60) แนะนำ “ซื้อ” INTUCH ราคาเป้าหมาย 71.9 บาท/หุ้น ซึ่งในส่วนของอีเว้นท์ ป็อป ทาง INTUCH คาดว่าจะนำต่อยอดกับบริการรับชำระเงิน Mpay ของ ADVANC และการต่อยอดสิทธิพิเศษให้กับลูกค้าชั้นดีของ ADVANC (เซเรเนด) ที่สร้างกำไรหลักให้กับ INTUCH ด้วยทิศทางธุรกิจที่ยังเห็นการปูรากฐานเพื่อเติบโตต่อเนื่อง บวกกับ มูลค่าพื้นฐานยังมี Upside ลงทุนได้
นายเอนก พนาอภิชน รักษาการประธานเจ้าหน้าที่บริหาร INTUCH เปิดเผยว่า ทางบริษัทเข้าร่วมลงทุนในบริษัท อีเว้นท์ ป็อป โอลดิ้งส์ พีทีอี ลิมิตเต็ด (อีเว้นท์ ป็อป) ผู้พัฒนาแพลตฟอร์มจัดการงานอีเว้นท์ (End-to-End Event Management Platform) คือ ให้ลูกค้าที่สนใจจัดอีเว้นท์เข้าถึงแพลอตฟอร์มในการจัดการที่ครบวงจรตั้งแต่ การออกแบบหน้าเวบไซด์อีเว้นท์ตนเอง ช่องทางจำหน่ายบัตรร่วมงานพร้อมกับการดูแลบริหารการตลาด การลงทะเบียนเข้างาน
รวมถึงระบบบริหารลูกค้าสัมพันธ์ ทั้งนี้  INTUCH ลงทุนด้วยการซือ้ หุ้นบุริมสิทธิจำนวน 103,052 หุ้น คิดเป็น 17.96% ของทุนชำระแล้ว มีมูลค่าเงินลงทุนประมาณ 53.12 ล้านบาท ชำระเป็นเงินสดจากเงินทุนหมุนเวียนบริษัทดังกล่าวถือเป็นสมาร์ทอัพบริษัทที่ 12 ที่ INTUCH เข้าลงทุน
ขณะที่หลังจากก่อนหน้านี้มีการลงทุนในบริษัท อุ๊คบี, คอมพิวเตอร์โลจี, เมดิเทคโซลูชั่น, ซินโนส, อินฟิ นิตีเลเวล, เพลย์เบลิส, กอล์ฟดิกก์, ชอบสปอต, วงใน, โซเซียลเนชั่น และดิจิโอ โดยมีการขายเงินลงทุนทำกำไรทั้งสิ้น 2 บริษัท คือคอมพิวเตอร์โลจี และ ชอบสปอต ซึ่งได้ผลตอบแทนจากการลงทุนเฉลี่ยมากกว่า 20% หลังจากการเข้ามาซื้อกิจการนักลงทุนต่างชาติและผู้ถือหุ้นเดิมขอซื้อหุ้นกลับไป
อย่างไรก็ตาม การลงทุนดังกล่าวอยู่ในโครงการ Invent ซึ่งกำหนดให้ INTUCH เสาะหาและเข้าลงทุนสมาร์ทอัพที่เกี่ยวกับธุรกิจโทรคมนาคม เพื่อผลตอบแทนจากการลงทุนในอนาคต โดยจะต่อยอดการเติบโตธุรกิจสตาร์ทอัพโทรคมนาคมไปกับฐานลูกค้า ADVANC บริษัทลูก (INTUCH ถือหุ้น 40.45%)
ขณะเดียวกันบริการสตาร์ทอัพจะช่วยให้ ADVANC มีบริการดิจิตอล (Digital Services) ที่หลากหลายขึน้ สร้างความแตกต่างจากคู่แข่งอีก 2 ราย คือ DTAC และ TRUE ซงึ่ จะเป็นผลดีหนุนกำไร INTUCH ทางอ้อมด้วย